**Nota informativă**

la proiectul hotărîrii Guvernului

„Cu privire la aprobarea proiectului de lege pentru modificarea Legii nr. 293/2017 privind unele măsuri în implementarea Programului de stat ” Prima casă” ”

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul Hotărîrii de Guvern ”Cu privire la aprobarea proiectului de lege pentru modificarea Legii nr. 293/2017 privind unele măsuri în implementarea Programului de stat ” Prima casă” ” a fost elaborat de Ministerul Finanțelor. |
| **2. Condițiile ce au impus elaborarea proiectului de act normativ şi finalitățile urmărite** |
| Adoptarea acestui proiect de lege este determinat de necesitatea ușurării accesului persoanelor fizice la achiziția unei locuințe prin contractarea de credite garantate parțial de stat, în special pentru familiile tinere. Scopul urmărit prin promovarea și implementarea acestui proiect de lege constă în lărgirea categoriilor de beneficiari care pot aplica la Programul de stat „Prima casă”, ceea ce va determina reducerea migrației și menținerea forței de muncă, reducerea fenomenului economiei tenebre prin creșterea ratei de angajări oficiale în economia națională și transparentizarea salarizării, suport din partea statului prin reducerea cheltuielilor pentru tinerii care intenționează să achiziționeze o locuință.  |
| **3. Principalele prevederi ale proiectului şi evidențierea elementelor noi** |
| Prin aprobarea Legii nr.293 din 21 decembrie 2017 a fost lansat Programul de stat” Prima casă”, care are drept scop facilitarea accesului persoanelor fizice la procurarea unei locuințe prin contractarea de credite ipotecare garantate parțial de stat.Obiectivul de bază al Programului îl constituie acordarea posibilității tinerilor de a procura locuința proprie prin contractarea de credit ipotecar garantat de stat cu o participație proprie inițială minimă din prețul de procurare a locuinței (10%). Astfel, proiectul de lege vizat presupune micșorarea cotei participației proprii inițiale în Program pînă la 5% din prețul de procurare a locuinței. Totodată, proiectul de lege prevede și majorarea vîrstei solicitanților care pot accesa Programul de la 45 pînă la 50 ani. De asemenea, prezentul proiect de lege prevede extinderea categoriilor de beneficiari ai programelor de compensare derulate în cadrul Programului de stat ”Prima casă”, prin adăugarea în categoriile beneficiarilor de compensații și a persoanelor care au accesat un credit ipotecar pînă la lansarea Programului. |
| **5. Fundamentarea economico-financiară** |
| Cheltuielile , ce pot apărea ca urmare a implementării acestui proiect, constă în eventuala achitare a mijloacelor financiare de la bugetul de stat ca urmare a activării garanțiilor de stat eliberate. Totodată, în caz de activare a garanțiilor de stat acordate, mijloacele bănești vor fi recuperate din contul locuinței ipotecate, iar în caz de insuficiență- de către Ministerul Finanțelor printr-o decizie, care va constitui document executoriu. |
| **6. Avizarea şi consultarea publică a proiectului** |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul hotărîrii Guvernului ”Cu privire la aprobarea proiectului de lege pentru modificarea Legii nr. 293/2017 privind unele măsuri în vederea implementării Programului de stat „Prima casă”” va fi plasat pe pagina web oficială a Ministerului Finanțelor ([www.mf.gov.md](http://www.mf.gov.md)), în compartimentul ”Transparența decizională”. Proiectul se remite spre avizare autorităților și instituțiilor interesate, precum și se va prezenta pentru a fi supus expertizei juridice și anticorupție. |

**Viceprim-ministru,**

**Ministru al Finanțelor Serghei PUȘCUȚA**